84. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ αριθμ. ΔΥ1γ/1010 της 3/23 Φεβρ. 1993 (ΦΕΚ. Β΄ 89) Ενεργείς εφημερίες και εφημερίες ετοιμότητας γιατρών ΕΣΥ. 84α. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ ΑΣΦΑΛΙΣΕΩΝ Αριθ. ΔΥ1γ/οικ. 41255/92 της 12/25 Φεβρ. 1993 (ΦΕΚ Β΄ 97) Διαδικασία και τρόπος προκήρυξης θέσεων ιατρών ΕΣΥ και προθεσμία και τρόπος υποβολής δικαιολογητικών. Έχοντας υπόψη: 1.Τις διατάξεις της παρ. 10 του άρθρ. 69 του νόμου 2071/92 «Εκσυγχρονισμός και Οργάνωση Συστήματος Υγείας». 2.Του άρθρ. 27 του Νόμ. 2081/92 (ΦΕΚ 154 Α΄) με το οποίο προστέθηκε άρθρο 29Α στο Νόμ. 1558/85 και το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: Διαδικασία και τρόπος προκήρυξης θέσεων κλάδου γιατρών ΕΣΥ Άρθρ.1-Η διαδικασία και ο τρόπος προκήρυξης των θέσεων κλάδου ιατρών ΕΣΥ ορίζονται ως κάτωθι: 1.Η προκήρυξη των θέσεων γίνεται για κάθε νοσοκομείο χωριστά. 2.Η προκήρυξη αυτή για τα Νοσοκομεία των Νομών Αττικής και Θεσ/νίκης γίνεται με απόφαση του Υπουργού Υγείας, Πρόνοιας και Κοιν. Ασφαλίσεων ή του εξουσιοδοτουμένου από αυτόν οργάνου, ενώ για τα Νοσοκομεία της υπόλοιπης Επικράτειας από τα Δ.Σ. αυτών μετά όμως από έγκριση του Υπουργού Υγείας, Πρόνοιας και Κοιν. Ασφαλίσεων, όπως ορίζεται από την παρ. 1 του άρθρ. 69 του Νόμ. 2071/92. 3.Η προκήρυξη των θέσεων των κέντρων Υγείας γίνεται από τις Διευθύνσεις Υγείας ή Δ/νσεις Υγείας και Πρόνοιας που αυτά υπάγονται μετά από έγκριση του Υπουργού Υγείας, Πρόνοιας και Κοιν. Ασφαλίσεων. 4.Η προκήρυξη περιέχει τις υπό πλήρωση θέσεις κατά βαθμό και ειδικότητα. Σε περίπτωση που οι θέσεις έχουν συσταθεί για συγκεκριμένα τμήματα ή ειδική μονάδα τότε στην προκήρυξη μνημονεύεται και το τμήμα ή ειδική μονάδα στην οποία ανήκουν. 5.Η απόφαση της προκήρυξης δημοσιεύεται δύο φορές σε διάστημα όχι πέραν των πέντε (5) ημερών σε δύο ημερήσιες εφημερίδες της Αθήνας, μία ημερήσια εφημερίδα της Θεσ/νίκης και σε μία ημερήσια εφημερίδα της πόλης-έδρας του Νοσοκομείου. Επίσης αποστέλλεται για δημοσίευση στο δελτίο του Πανελλήνιου Ιατρικού Συλλόγου. Ταυτόχρονα κοινοποιείται στον Πανελλήνιο Ιατρικό Σύλλογο, την Ελληνική Οδοντιατρική Ομοσπονδία, τους Ιατρικούς Συλλόγους, καθώς και τους Οδοντιατρικούς Συλλόγους αν πρόκειται για θέσεις οδοντογιατρών και στο αρμόδιο για την κρίση των υποψηφίων ΣΚΕΙΟΠΝΙ. Προθεσμία και τρόπος υποβολής δικαιολογητικών από τους υποψηφίους Άρθρ.2.-1.Στην απόφαση προκήρυξης αναφέρονται τα δικαιολογητικά τα οποία υποχρεούνται να υποβάλουν οι υποψήφιοι προς κρίση από το αρμόδιο ΣΚΕΙΟΠΝΙ για κάθε θέση κατά βαθμό. 2.Τα δικαιολογητικά της προηγουμένης παραγράφου είναι τα εξής: (1)Αίτηση-Δήλωση σε ειδικό έντυπο που χορηγείται στους ενδιαφερομένους από τις αρμόδιες υπηρεσίες. Το έντυπο αυτό συμπληρώνεται με ακρίβεια και σε όλα τα στοιχεία που περιλαμβάνει αιτήσεις σε άλλο έντυπο δεν γίνονται δεκτές. (2)Αντίγραφο πτυχίου. (3)Αντίγραφο απόφασης άδειας άσκησης ιατρικού επαγγέλματος. (4)Αντίγραφο απόφασης χορήγησης τίτλου ειδικότητας. (5)Βεβαίωση του οικείου ιατρικού Συλλόγου στην οποία να βεβαιώνεται: α. Ο συνολικός χρόνος άσκησης του ιατρικού επαγγέλματος και  β. Η ασκούμενη ειδικότητα και ο συνολικός χρόνος άσκησής τους. (6)Πιστοποιητικό γέννησης. (7)Βιογραφικό σημείωμα σε ειδικό έντυπο-ερωτηματολόγιο που χορηγείται στους ενδιαφερόμενους από τις αρμόδιες υπηρεσίες και στο οποίο αναγράφονται περιληπτικά τα ουσιαστικά προσόντα του υποψηφίου και συγκεκριμένα αυτά που προβλέπονται από τα εδαφ. α΄ έως και γ΄ της παρ. 3 του άρθρ. 69 του Νόμ. 2071/92 δηλαδή: α. Η ιατρική προϋπηρεσία, ποσοτική και ποιοτική (σε νοσοκομεία, Κέντρα Υγείας, μονάδες πρωτοβάθμιας φροντίδας, ασφαλιστικούς οργανισμούς, ελεύθερο επάγγελμα). β. Το επιστημονικό έργο και η επιστημονική δραστηριότητα. γ. Η εκπαιδευτική δραστηριότητα ως εκπαιδευτική ή εκπαιδευομένου. Εκτός από αυτά ο υποψήφιος μπορεί να συμπληρώσει στο βιογραφικό σημείωμα με κάθε στοιχείο που κατά την κρίση του αποτελεί ουσιαστικό κριτήριο για την κρίση και αξιολόγησή του από το Συμβούλιο κρίσης. (8) Για την απόδειξη των ουσιαστικών προσόντων που αναφέρονται στο βιογραφικό σημείωμα απαιτείται η υποβολή από τους ενδιαφερομένους επισήμων πιστοποιητικών ή βεβαιώσεων. (Αντί για τη σελ.96,685) Σελ. 96,685(α) Τεύχος 1306 Σελ. 71 Ε.Σ.Υ.-Γενικές Διατάξεις 34.ΑΑ.α.84-84α Πιστοποιητικά ή βεβαιώσεις από ξένη χώρα υποβάλλονται από τον υποψήφιο κυρωμένα από την οικεία προξενική αρχή της Ελλάδας και επίσημα μεταφρασμένα. (9)Οι επιστημονικές εργασίες αναφέρονται στο βιογραφικό σημείωμα του υποψηφίου περιληπτικά. Ανάτυπα δημοσιευμένων επιστημονικών εργασιών και επιστημονικά περιοδικά στα οποία έχουν δημοσιευθεί τέτοιες εργασίες υποβάλλονται κατά την κρίση του υποψηφίου. Επίσης ο εισηγητής του αρμοδίου Συμβουλίου κρίσης ή και το Συμβούλιο μπορεί να ζητήσει από τον κρινόμενο υποψήφιο την προσκόμιση οποιασδήποτε πλήρους επιστημονικής εργασίας η οποία αναφέρεται από τον υποψήφιο στο βιογραφικό του σημείωμα. Επιστημονικές εργασίες γραμμένες σε ξένη γλώσσα πρέπει να υποβάλλονται και μεταφρασμένες στην Ελληνική γλώσσα. (10)Υπεύθυνη δήλωση του υποψήφιου για διορισμό για την εργασιακή σχέση με την οποία προτιμά να διορισθεί (πλήρους και αποκλειστικής ή μερικής απασχόλησης). «(ΙΙ) Υπεύθυνη δήλωση του υποψηφίου για διορισμό γιατρού, στην οποία να αναφέρονται: α) ότι δεν έχει αρνηθεί διορισμό σε θέση κλάδου γιατρών Ε.Σ.Υ. ή σε αντίθετη περίπτωση ότι έχουν συμπληρωθεί δύο (2) χρόνια από την παρέλευση της προθεσμίας ανάληψης υπηρεσίας και β) ότι δεν έχει παραιτηθεί από θέση κλάδου γιατρών Ε.Σ.Υ. πριν από τη συμπλήρωση ενός (1) χρόνου από το διορισμό του ή σε αντίθετη περίπτωση ότι έχουν συμπληρωθεί δύο (2) χρόνια από την ημερομηνία παραίτησής του». Οι μέσα σε « » διατάξεις συμπληρώθηκαν από την παρ. 1 της με αριθ. ΔΥ13α/οικ 29804/15-26 Σεπτ. 1997 (ΦΕΚ Β΄ 859) απόφ. Υπ. Υγ. και Πρόνοιας. «(12) Βεβαίωση στην οποία να φαίνεται ότι ο υποψήφιος για διορισμό γιατρός έχει εκπληρώσει την υπηρεσία υπαίθρου που ορίζει το Ν.Δ. 67/1968 (ΦΕΚ 303/Α΄) ή έχει νόμιμη απαλλαγή. Εξαιρούνται οι υποψήφιοι που υποβάλλουν αιτήσεις για Νομαρχιακά Γενικά Νοσοκομεία-Κέντρα Υγείας, Κέντρα Υγείας και Πολυδύναμα Ιατρεία». Οι μέσα σε « » διατάξεις συμπληρώθηκαν από την παρ. 1 της με αριθ. Α9α/οικ 34632/1321 Οκτ. 1999 (ΦΕΚ Β΄ 1909) απόφ. Υπ. Υγ. και Πρόνοιας. Σελ. 96,686(α) Τεύχος 1306 Σελ. 72 3.Η αίτηση-δήλωση με όλα τα δικαιολογητικά υποβάλλονται σε προθεσμία 20-30 ημερών. Στην απόφαση-προκήρυξη ορίζεται η ημερομηνία έναρξης και λήξης της προθεσμίας. Αιτήσεις-δηλώσεις μετά τη λήξη της ορισθείσης προθεσμίας δεν γίνονται δεκτές. 4.(1)Οι αιτήσεις-δηλώσεις με τα δικαιολογητικά υποβάλλονται στο Νοσοκομείο που προκηρύσσει τις θέσεις. (2)Απαιτήσεις-δηλώσεις μπορούν να υποβληθούν και ταχυδρομικά μαζί με τα δικαιολογητικά αποστέλλονται στο Νοσοκομείο με συστημένο δέμα μέσα στην καθορισμένη προθεσμία. (3)Το Νοσοκομείο για αιτήσεις που υποβάλλονται ταχυδρομικά αποστέλλει στους ενδιαφερομένους έγγραφο που βεβαιώνεται η παραλαβή τους, στο οποίο αναγράφεται ο αριθμός πρωτοκόλλου που πήρε η αίτηση. Διαβίβαση δικαιολογητικών στα ΣΚΕΙΟΠΝΙ Άρθρ.3.-1.Το Νοσοκομείο υποχρεούται μέσα σε χρονικό διάστημα δέκα (10) ημερών από τη λήξη της προθεσμίας υποβολής των αιτήσεων, να αποστείλει τις αιτήσεις με τα δικαιολογητικά των υποψηφίων στο αρμόδιο για την κρίση αυτών ΣΚΕΙΟΠΝΙ με συγκεντρωτική κατά θέση κατάσταση των υποψηφίων. 2.Αντίγραφο της προαναφερθείσης κατάστασης κοινοποιείται στο Υπουργείο Υγείας, Πρόνοιας και Κοιν. Ασφαλίσεων (Δ/νση Προσωπικού – Τμήμα Γ΄). Δυνατότητες υποβολής υποψηφιότητας Άρθρ.4.-1.Κάθε γιατρός μπορεί να υποβάλει αίτηση και να κριθεί για περισσότερες της μιας θέσης. 2.Για κάθε θέση υποβάλλεται ξεχωριστή αίτησηδήλωση με όλα τα δικαιολογητικά. 3.Όταν ο ίδιος υποψήφιος υποβάλει αίτηση για περισσότερες από μία θέσεις του ίδιου Νοσοκομείου, για τις κρίσεις των οποίων αρμόδιο είναι το ίδιο ΣΚΕΙΟΠΝΙ, τα δικαιολογητικά, εκτός από την αίτηση-δήλωση υποβάλλονται για μία φορά για όλες τις θέσεις, αλλά γίνεται σχετική σημείωση σε κάθε αίτηση από τον ενδιαφερόμενο. 4.Σε ότι αφορά το διορισμό των γιατρών, διορίζεται ο πρώτος στη σειρά αξιολόγησης ή ο δεύτερος αν ο πρώτος δεν αποδέχεται το διορισμό ή συντρέχει κώλυμα ή κατά σειρά ο τρίτος, αν οι δύο πρώτοι δεν αποδεχτούν το διορισμό ή συντρέχει κώλυμα. Υποψήφιοι που κατέλαβαν θέση στη σειρά αξιολόγησης μετά τον τρίτο δεν διορίζονται. Σε περίπτωση που ο γιατρός κριθεί σε πρώτη σειρά διορισμού για δύο ή και για τρεις θέσεις διορίζεται στη θέση του Νοσοκομείου που προτιμά σύμφωνα με υπεύθυνη δήλωσή του. 34.ΑΑ.α.84α Ε.Σ.Υ.-Γενικές Διατάξεις  85. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ αριθμ.Δ/οικ.8407/93 της 16/26 Φεβρ.1993(ΦΕΚ.Β΄106) Ενεργείς εφημερίες Χημικών, Βιομηχανικών Κλινικών Χημικών και Βιολόγων. 85α ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ ΑΣΦΑΛΙΣΕΩΝ Αριθ. ΔΥ1γ/οικ. 13290 της 15 Μαρτ./2 Απρ. 1993 (ΦΕΚ Β΄  224) Καθορισμός δικαιολογητικών για διορισμό σε θέση του κλάδου γιατρών ΕΣΥ Τροποποιήθηκε από την με αριθ. ΔΥ13/οικ.41563/18-24 Δεκ. 1997 (ΦΕΚ Β΄ 1149) απόφ. Υπ. Υγ. και Πρόνοιας , η οποία στη συνέχεια διορθώθηκε από την με αριθ. Α9α/οικ. 27581/1-8 Σεπτ. 1998 (ΦΕΚ Β΄ 986) ομοία απόφαση. 